આ સમગ્ર મામલે જાણવા મળતી માહિતી મુજબ હોસ્પિટલના અધિકારી અને ગાયનેકોલોજીસ્ટ ડૉ.અશ્વિનભાઇ ગઢવીના જણાવ્યાનુસાર, સોનલબહેનની સોનોગ્રાફી તથા અન્ય તપાસ કરાવવામાં આવી હતી. જેમાં બાળક ગર્ભાશયમાં નહી, પરંતુ પેટમાં હોવાનું જાણવા મળ્યુ હતું. એ આઠ માસના બાળકનું પેટમાં જ મૃત્યુ થઈ ગયુ હતુ, જેથી ડૉક્ટરે રિપોર્ટ કરાવી ઓપરેશન કરાવવાનું કહ્યુ હતું. આઠ માસ સુધી બાળકનો વિકાસ પેટમાં થયો હોય તેના કિસ્સાઓ વિશ્વામાં પણ અત્યાર સુધીમાં 10થી 12 જેટલા જ છે. જો કે, આ કેસમાં ઓપરેશનના ચોવીસ કલાક પહેલા જ બાળક પેટમાં મૃત્યુ પામ્યુ હતુ.